
Το έντυπο που κρατάς στα χέρια σου, δεν είναι τζάμπα - διατίθεται όμως 
ελεύθερα και χωρίς αντίτιμο - ούτε είναι διαφημιστικό. Εχθρεύεται τον κόσμο 
του εμπορεύματος, και δεν έχει καμία σχέση με κόμματα, ΜΚΟ, 
διαφημιστές, και λοιπά παράσιτα που μας τρώνε τη ζωή. 


Αυτά προς το παρόν. 
Θα τα ξαναπούμε... 


Κάθε Δευτέρα στις 19:31 αυνέλευνίΊτης Κατάληψης 


όλη την εβδομάδα αυτηργανωμένα μαθήματα 

τα απογεύματα 

εγχειρήματα 1 

Στα μαθήματα που (αυτό)οργανώνονται στην κατάληψη Παπουτσάδικο, ο 
κσθένας/μία είναι ελεύθερος/η να μοιραστεί οποιαδήποτε γνώση ή δεξιότητα. Προς 
το παρόν γίνονται μαθήματα Αγγλικών, Ισπανικών, Η/Υ & ίηίθΓΠθή Ρήοώίήορ, 
υπάρχει εικαστική και θεατρική ομάδα, και σύντομα θα προστεθούν κι άλλα. 

δραιντηριντητες 
πνυ ντεγάζννται 

Κάθε Πέμπτη στις 19: II 

αυτ·διαχειμιζίμεν· καφενεί· 

1 * 

«ΤΗ 

κόντρα στον εμπορευματοποιημένο τρόπο κοινωνικής επαφής, 
βρισκόμαστε και επικοινωνούμε, παρέα με ένα καφέ [ή ένα τσίπουρο), 
τσιμπώντας κάνα μεζέ και ακούγοντας μουσική 

Η0Η[80010ΒΟ3®" 

κάβε ΣάΜατ· μεσημέρι αυτ··μγανωμέν· μάγειρε!· 


ενάντια σε κάθε μορφή φιλανθρωπίας, ισότιμα και χωρίς αντίτιμο, βασιζόμενοι στην 
ελεύθερη συνεισφορά (των λαϊκατζήδων αλλά και του καθενός/καθεμιάς) σε τρόφιμα 
ή προσωπική εργασία, ξεκινάμε το μαγείρεμα γύρω στις 11 :00 και στρώνουμε τραπέζι 
γύρω στις 13:00 

Κάθε Κυριακή στις ΙΙΐββ συνέλευση του ιντερνετικού 

ραδιοφωνικού σταθμού ραδΗβφρύγμαΤΟ 

το ραδιόφωνο ραδιοφράγματα είναι μια συλλογική προσπάθεια που στεγάζεται στο 

Παπουτσάδικο από τον Σεπτέμβρη \ν\ννν.Γαά]οίΓα9Γπαία.θ$ριν^Ιο9ε ί πθί 


Το Παπουτσάδικο είναι ανοιχτό κάθε απόγευμα. Στην κατάληψη υπάρχει έντυπο υλικό και μπροσούρες, λειτουργεί 
δανειστική βιβλιοθήκη και χαριστικό παζάρι, ενώ ανά διαστήματα πραγματοποιούνται προβολές. Επίσης, ο χώρος 
χρησιμοποιείται από διάφορες ομάδες για συνελεύσεις, μετά από συνεννόηση με την διαχειριστική συνέλευση της 
κατάληψης. Περισσότερες λεπτομέρειες για τις δραστηριότητες και τις εκδηλώσεις αναρτώνται στο ύΙορ της κατάληψης. 

νν\ΛΛΛΛραρουί5αάίΚο.β5ρίνβΙο9$.ηθΐ βπταίΐ: ΚαίαΙΐρ5Ϊραρουί$αάίΚο@9πηαΐΙ.αοπΓΐ 







ΕΡΓ ΑΛΕΙ 
ΑΤΟΜΙΚΗΣ 

ΣΥΛΛΟΓΙΚΗ 


Στην σύγχρονη - δυτικού τύπου - κοινωνία, η διάδοση της «γνώσης» είναι άρρηκτα συνδεδεμένη με 
το εκπαιδευτικό σύστημα και την εκάστοτε εξουσία, που αποφασίζει για τη δομή και τη λειτουργία 
του. Ως μια καλοστημένη κρεατομηχανή, το σύστημα αυτό αποτελεί (και αποτελούσε πάντα) ένα 
από τα πιο ισχυρά εξουσιαστικά εργαλεία χειραγώγησης και καταστολής του παιδικού και νεανικού 
νου. Αποκλειστικός σκοπός του είναι να καταπνίγει η δημιουργικότητα, η φαντασία, η έμφυτη 
αμφισβήτηση, και να γαλουχηθούν πειθήνιοι και αποχαυνωμένοι μελλοντικοί ενήλικες, Μέσα σε 
αυτό το πλαίσιο, οι απελπισμένες προσπάθειες ορισμένων δασκάλων να παρέχουν ψήγματα 
ανεξάρτητης γνώσης και εργαλείων κριτικής σκέψης στα παιδιά, δεν μπορούν παρά να πέσουν 
στο κενό, αν δεν συνοδεύονται από την προσωπική επιθυμία του καθενός/καθεμίας για 
αυτομόρφωση. 

Ωστόσο, ενώ η πρόσβαση στην πληροφορία είναι πολύ πιο εύκολη σήμερα, η αυτομόρφωση 
παραμένει ένα αντικείμενο που απαιτεί προσπάθεια πέρα από ένα απλό «γκουγκλάρισμα». Σε μια 
εποχή που όλα γύρω μας αποτελούν ένα παζλ δεδομένων, δεν πρέπει να συγχέουμε την 
πληροφορία με την γνώση, Η πληροφορία ως αποσπασματικό στοιχείο, δεν μπορεί να αποτελέσει 
εργαλείο για κανενός είδους χρησιμότητα, αν δεν ενσωματωθεί σε μια διαδικασία συνδυαστικής, 
συνθετικής και αναλυτικής σκέψης και έρευνας, και συνεπώς να μετουσιωθεί σε κεκτημένο, σε 
γνώση, Η γνώση, έχει τη δυνατότητα να μετατρέπεται σε ένα πανίσχυρο όπλο της συνολικής 
κριτικής στο υπάρχον. Εκείνοι που θα καταφέρουν τελικά να το αμφισβητήσουν, δεν είναι εκείνοι 
που θα συγκεντρώσουν την περισσότερη γνώση, αλλά αυτοί που θα χτίσουν, μέσα από την 
διαδικασία απόκτησης και διάδοσής της, σχέσεις αλληλεγγύης και δράσης. Είναι αυτοί, που 
\ πρακτικά θα την διαχωρίσουν από το καθεστώς ηγεμονίας που αυτή υποτάσσεται, θα 
επαναδιαπραγματευτούν την αξία της, και θα την οικειοποιηθούν. 

Αυτή η διαδικασία απαγκίστρωσης της γνώσης από τον εξουσιαστικό ιστό, είναι μια ευθύνη 
που ανήκει αποκλειστικά σε εμάς. Στον καθένα/καθεμία ξεχωριστά, αλλά και σε όλους 
μαζί, συλλογικά. Η ατομική αυτομόρφωση είναι απαραίτητη και η σημασία της 
αδιαμφισβήτητη, όμως οι αντικειμενικοί περιορισμοί του χρόνου, της πρόσβασης στην 
πληροφορία, της προσωπικής οπτικής γωνίας, μπορούν να παρακαμφθούν μόνο 
1 μέσω της συλλογικής διαδικασίας ανταλλαγής απόψεων και γνώσεων. 
Ταυτόχρονα, η ισότιμη συμμετοχή στην ανταλλαγή αυτή, μπορεί να εξασφαλίσει 




την ουσιαστική κατάκτηση της γνώσης - μέσω της επεξεργασίας 
διαφορετικών απόψεων και πρακτικών, και συνεπώς να αποτρέψει 
την ανώφελη διάδοση απλών πληροφοριών. 



Για εμάς, η διαδικασία οικειοποίησης της γνώσης, αποτελεί μια 
διαδικασία απελευθέρωσης. Από την πιο μικρή «μάχη» 
αποδέσμευσης της γνώσης από τα σχολικά ή «εγκεκριμένα / 
προτεινόμενα» βιβλία, μέχρι την δημιουργία διαφορετικών δομών 
διάδοσής της, η διαδικασία αυτή μας δίνει τη δυνατότητα να 
αμφισβητούμε, να κρίνουμε, και να διαμορφώνουμε νέες προτάσεις 
και προοπτικές. Χτίζοντας λοιπόν σχέσεις αλληλεγγύης, ελευθε¬ 
ρίας και ισότητας, αρνούμαστε τους ρόλους του δασκάλου και 
του μαθητή, και επιδιώκουμε όχι μόνο να μοιραστούμε γνώ-^ 
σεις που ήδη κατέχουμε, αλλά και να ανακαλύψουμε νέες, 
ώστε να εμπλουτίσουμε τόσο τα προσωπικά, όσο και τα 
συλλογικά νοητικά (και δεξιοτεχνικά) μας οπλοστάσια. 


Στα μαθήματα που (αυτό) οργανώνονται στην 
κατάληψη Παπουτσάδικο, ο καθένας / καθεμία είναι 
ελεύθερος/η να μοιραστεί οποιαδήποτε γνώση ή 
δεξιότητα. Κινούμαστε με την γλυκιά περιέργεια που 
συντροφεύει τα παιδιά στα πρώτα τους βήματα, εγείρου¬ 
με την ευρηματικότητα και την φαντασία μας, κάνοντας 
αυτούς τους κύκλους μαθημάτων ένα παιχνίδι συνδιαμόρφω- 
σης και μοιράσματος. Εναντία σε οτιδήποτε συνδέει τη γνώση με την 
εμπορευματική διαδικασία. Μακριά από ανταγωνισμούς και 
ειδήμονες, ευελπιστούμε να διδάξουμε και να διδαχτούμε, καθώς η 
σχέση μαθητή-δασκάλου για εμάς είναι αμφίδρομη. 


πρόγραμμα 

μαθημάτων 


θεατρική δήλωση συμμετοχών 
βμάδα κάθε Δευτέρα στις 19:00 


αγγλικά Τρίτες στις 18:00 

. Η/Υ _ __ 


λ ΐηΙίΓΠίΙ 


Τετάρτες στις 16:30 


Ιίπανίκά Τετάρτες στις 18:00 


«ϋΐ»ι·$ΪΜ Κϋριακιςσπς 16:00 


(για περισσότερες λεπτομέρειες σχετικά με το πρόγραμμα και τα μαθήματα, 
καθημερινά μετά τις 7 στην κατάληψη ή στο βίηαύ) 


»Χέδι· δήλωση συμμετοχών 
I ζωγραφική κάθε Κυριακή στις 15:30 



Λπ· την ταπείνωινη ιντην εξέγεριινη 

Στις 12/2/2012 ένα ακόμα μνημόνιο «σφαγή» υπερψηφίστηκε, υποθηκεύοντας το μέλλον πολλών γενεών. Από σήμερα τίποτε δεν θα είναι το 
ίδιο, καθώς χάθηκαν πια και το βασικά που προφασίζεται ότι παρέχει η δημοκρατία, και τα οποία είχαν κατακτηθεί μέσα από αγώνες δεκαετιών. 
Μισθοί, συντάξεις, υγεία, παιδεία και οι υποτυπώδεις άλλες κοινωνικές παροχές, ΤΕΛΟΣ. Οι μάσκες έπεσαν και ο καλυμμένος καπιταλισμός που 
μέχρι τώρα δήθεν «έδινε ευκαιρίες», δείχνει επιτέλους τις προθέσεις του, και γίνεται όλο και πιο άγριος και προκλητικός για την συντριπτική 
πλειοψηφία της κοινωνίας. Αν και το προσωπείο του καπιταλισμού έπεσε, με θράσος εξακολουθεί να υπόσχεται στους υπηκόους του την 
«ευημερία», προτάσσοντας σαν λύσεις και απαραίτητες προϋποθέσεις, την εθνική ενότητα και την κοινωνική συναίνεση. Στην πραγματικότητα, 
ζούμε πλέον εικόνες από το μέλλον, το οποίο η κυριαρχία βίαια επιβάλλει, χωρίς ψήγματα κοινωνικής συναίνεσης. Εκτός όμως από το μέλλον που 
μας ετοιμάζουν αφεντικά και κράτος, υπάρχει και ένα άλλο μέλλον που τους επιφυλάσσουμε εμείς, και αυτό είναι ο δρόμος της εξέγερσης και της 


ανυπακοής. 

Το μνημόνιο μπορεί να ψηφίστηκε - κανείς δεν πίστευε ότι δεν θα ψηφιζόταν, παρόλα αυτά η κοινωνία ήταν εκεί, στο δρόμο,., Η μεγαλειώδης 
πορεία με τους εκατοντάδες χιλιάδες διαδηλωτές, που για πολλές ώρες κατέκλυσαν το κέντρο, έδωσε το ηχηρό μήνυμα ότι τίποτε δεν τελείωσε, όλα 
τώρα αρχίζουν. Ανθρωποι όλων των ηλικιών δήλωσαν με την στάση τους αποφασισμένοι να παραμείνουν στους δρόμους, παρά τους δεκάδες 
τραυματισμούς, παρά τον χημικό πόλεμο. Το πλήθος δεν τρομοκρατήθηκε από την καταστολή, δεν οπισθοχωρούσε άτακτα όταν οι μπάτσοι 
έριχναν τόνους χημικών, αντίθετα έφευγε και επέστρεφε συντεταγμένα, φωνάζοντας συνθήματα, Χιλιάδες κόσμος παρέμεινε στο δρόμο, και 
σωπηλά ή ενεργά συμμετείχε στο γκρέμισμα των συμβόλων της κυριαρχίας, δείχνοντας να κατανοεί την ταξική αντιβία. Ο κόσμος επικροτούσε 
την στοχευμένη οργή κατά των «ναών» του καπιταλισμού (τράπεζες, αλυσίδες καταστημάτων, πολυκαταστήματα, εκκλησιαστικά είδη, 
ενεχυροδανειστήρια), μια οργή που ίσως για πρώτη φορά διοχετεύτηκε με τόσο ξεκάθαρο προσανατολισμό. Το δεδομένο αυτό από μόνο του. δεν 
μπορεί να επιφέρει γενικευμένα συμπεράσματα, ωστόσο η ταξική πάλη είναι γεγονός. Κάποιοι άρχισαν να νιώθουν και τα καταλαβαίνουν την 
ταξική τους θέση αλλά και τον πραγματικό εχθρό, αποδεικνύοντας έμπρακτα ότι στο δρόμο γεννιούνται συνειδήσεις. 

Ευχάριστη έκπληξη αποτέλεσε και η στάση όλης της θεσμικής αριστερός (παρά τις ανακοινώσεις-καταδίκες της επόμενης μέρας και παρά 
τις διαφορετικές κομματικές εντολές την στιγμή των γεγονότων), παρά τις διαφορετικές κομματικές εντολές την στιγμή των γεγονότων), που 
παρέμεινε στους δρόμους για ώρες, μην επιτρέποντας έτσι στις δυνάμεις καταστολής να σπάσουν εύκολα το εξεγερσιακό μέτωπο. Παρόλα αυτά, 
για ακόμη μία φορά τα τελευταία χρόνια, υπήρξε όργιο καταστολής, καθώς οι μπάτσοι αιματοκύλησαν την πορεία στέλνοντας στα νοσοκομεία 
δεκάδες διαδηλωτές, μερικούς από αυτούς σοβαρά τραυματισμένους, που αντιμετώπισαν κίνδυνο για τη ζωή τους ή για μόνιμες σωματικές 


βλάβες, ενώ εκατοντάδες ήταν και τα λιποθυμικά επεισόδια εξαιτίας των χημικών, που αντιμετωπίστηκαν επιτόπου. Οι συλλήψεις έφτασαν τις 79 (εκ 
των οποίων οι 23 έγιναν κατά την απόπειρα κατάληψης του „ _ δημαρχείου Αθηνών), ενώ τις επόμενες ημέρες, προς τέρψιν 

των απανταχού τρομολάγνων, < Λ» δημοσιεύτηκαν οι φωτογραφίες των προφυλακισθέντων, 

'και συνοδεύτηκαν με προτροπές Ο \ χαφιεδισμού. Αλλωστε, η προσπάθεια για δημιουργία 

κλίματος τρομοκράτησης και συκοφάντησης των αγωνιστών ήταν συντονισμένη, και είχε ξεκινήσει από το πρωί της Κυριακής, με προληπτικές 
προσαγωγές - απαγωγές αγωνιστών από τα σπίτια τους. 

Και ενώ οι δρόμοι είχαν μετατραπεί σε πεδία μάχης, στο κοινοβούλιο εκτυλισσόταν - σε ζωντανή μετάδοση - μια κωμωδία άνευ προηγουμένου, 
με υποτιθέμενες ανταρσίες και διαγραφές και στα τρία κόμματα που απαρτίζουν την κυβέρνηση εθνικής σωτηρίας. Σε αυτά το θέατρο του 
παραλόγου της κυνοβουλευτικής δημοκρατίας συμμετείχαν φυσικά τα ΜΜΕ, που ακολουθώντας πιστά τις προσταγές των αφεντικών τους 
έπαιξαν άψογα τον εντεταλμένο ρόλο τους, δείχνοντας το σχεδόν άδειο Σύνταγμα και αποφεύγοντας εικόνες από τους πλημμυρισμένους 
δρόμους όλου του κέντρου της πόλης, υποτιμώντας τους διαδηλωτές τόσο αριθμητικά - μιλώντας για λίγες χιλιάδες, όσο και ουσιαστικά - 
λοιδορώντας τις εξεγερσιακές τους διαθέσεις και βαφτίζοντάς τους παρακρατικούς και μαφιόζους (βλέπε «μαρτυρίες» για εκβιασμούς των 
ιδιοκτητών για να μην καούν οι επιχειρήσεις τους). Η συνηθισμένη τους πρακτική να εστιάζουν στις υλικές ζημιές και να χύνουν κροκοδείλια δάκρυα 
για νεοκλασικά κτίρια που δεν «σεβάστηκαν» οι διαδηλωτές εφαρμόστηκε και αυτή τη φορά, τη στιγμή που με τα μέτρα που παίρνονται παίζονται 
ανθρώπινες ζωές, ολόκληρες περιοχές (π.χ. Κερατέα, Λιόσια) υποβαθμίζονται, επιχειρήσεις κλείνουν σε μια νύχτα κι εργαζόμενοι πετιούνται στο 
δρόμο, κτήρια έγκαταλείπονται ή κατεδαφίζονται για να γίνουν πολυκατοικίες και ανθρώπινες ζωές υποθηκεύονται, όλα αυτά προς όφελος 
κράτους και κεφαλαίου. Τα δάκρυα και ο πόνος τους για τα νεοκλασικά κτήρια δεν μας αγγίζουν, από τη στιγμή που σε αυτά στεγάζονται 
τράπεζες και πολυκαταστήματα.,, πόσο μάλλον όταν έξω από τις πόρτες τους τα βράδια συνωστίζονται άστεγοι, Όσο για τον πρόεδρο του 
εμπορικού συλλόγου Αθηνών που θεώρησε τα επεισόδια «επίθεση ενάντια στον πολιτισμό» να του υπενθυμίσουμε ότι πολιτισμός δεν είναι τα 
ντουβάρια, αλλά να ζεις με αξιοπρέπεια και όχι απλά να επιβιώνεις, κι αυτό με περισσή δυσκολία... 

Η νύχτα της Κυριακής, το βράδυ που ψηφίστηκαν τα νέα μέτρα, σήμανε το τέλος της προηγούμενής μας ζωής. Μπορεί να υποθηκεύτηκε το 
μέλλον μας, αλλά ο κάθε αγώνας, η κάθε μάχη αποτελεί μια παρακαταθήκη για την συλλογική μνήμη, και ως τέτοια, η νύχτα της Κυριακής - που 
πολλές στιγμές έγινε «μέρα» - έβαλε ένα μικρό λιθαράκι στο αγώνα ενάντια στον καπιταλισμό και κάθε είδους κυριαρχία. Αυτή η νύχτα, απέδειξε σε 
πρακτικό επίπεδο, ότι η διάχυση του κόσμου στους δρόμους της πόλης (ή κατ' επέκταση στις γειτονιές) ενισχύει τη δύναμή του και μεταφέρει το 
«παιχνίδι» στο δικό του γήπεδο, σε αντίθεση με τη συγκέντρωσή του σε μια και μόνο τοποθεσία (όπως το Σύνταγμα) όπου περιορίζεται σημαντικά 
η δράση του. Από τον Δεκέμβρη του 2003 μέχρι σήμερα πολλά έχουν αλλάξει. Αυτοοργάνωση, καταλήψεις, συνελεύσεις γειτονιών, συλλογικά 
εγχειρήματα ξεπηδούν παντού, σηματοδοτώντας μια νέα εποχή εξεγερσιακής διάθεσης. Και αν γι αυτούς είμαστε καθάρματα, ή πλέμπα, όπως 
δήλωσε ο Σαμαράς κατ’ εικόνα και καθ' ομοίωση του Εαρκοζύ μιλώντας το 2005 για τους εξεγερμένους των γαλλικών προαστίων, να ξέρουν ότι 
δεν πρόκειται να αφήσουμε τίποτα όρθιο από τον κόσμο τους αλλά θα κτίσουμε από την αρχή ένα δικό μας κόσμο βασισμένο στην αλληλεγγύη, 
στην αντίσταση και στην αξιοπρέπεια!!! 

ΕΞΕΓΕΡΣΕΙΣ ΣΕ ΚΑΘΕ ΓΕΙΤΟΝΙΑ ΜΕΧΡΙ ΤΗΝ ·ΛΙΚΗ ΡΗΞΗ ΑΜΕΣΗ ΑΠΕΛΕΥΘΕΡΩΣΗ «ΛΩΝ ΤΩΝ ΣΥΛΛΗΦΘΕΝΤΩΝ 


"Εγώ είμαι ο γκρεμιστής 
γιατί είμαι εγώ κι ο χτίστης . 

Και θέλει και το γκρέμισμα 
νου και καρδιά και χέρι. 

Στου μίσους τα μεσάνυχτα 

"Ο γκρεμιστής” Κ.Παλαμάς τρέμει ενός πόθου αστέρί' ^ 



ΒΛΕΠΩτί+βιΑ ΑΥΠΑΡΧΩ 


αιπαιγταντα 
νέα της ημέρας 
που πέρασή 




V/;// /&&ΪΡ///////Α 


Μαςσυγχωρεϊτε 
γιατη μικρή 
διακοπή του 
προγράμματος 
μας..- 


το ΐΐ^κό λάθος 
□το λατσυρΥΐκό τ ου 
παρουσιασιήμας 
υποσχόμαστε να 
μι^νξανασυμβεί 
πάτε στο μέλλον. 


Και τώραθασυνεχίοουμε 
τη ροή του προγράμματος μας 
με την αγαπημένη σας σειρά 
«Η ζωή που δε θα ζήσεις ποτέ». 


Από εμάς, να έχετε ένα ήσυχο βράδυ 
γεμάτο τάξη, ασφάλεια και φυσικά το 
αγαπημένο σαςτηλεοπτικό πρόγραμμα, 
απολαμβάνοντας το σκόπιμα από τον 
αναπαυτικό καναπέ σας, 






























































































...αυτοί είναι μερικοί χαρακτηρισμοί για το στρατόπεδο Χαϊδαρίου. 

Εκεί οι ναζί φυλάκιζαν τους κομμουνιστές και με κάθε αφορμή τάιζαν το ματωμένο στόμα της μηχανής του Ράιχ με 
τις σάρκες των αγωνιστών... 

Το «Μπλοκ 15» ήταν το φόβητρο για τους πολίτες, τους κατακτημένους που διψούσαν για ελευθερία. Αλλά όσο 
φυλάκιζαν αγωνιστές οι ναζί, τόσο περισσότεροι στρατολογούνταν στον αγώνα ... ακόμη και μικρά παιδιά 
βοηθούσαν. Από αφηγήσεις ανθρώπων που κατάφεραν να επιζήσουν, γνωρίζουμε για την υποδειγματική 
οργάνωση και την προσπάθεια να κρατούν το ηθικό τους υψηλό. Διευθετούσαν μόνοι τις ανάγκες τους. Σίτιση, 
καθαριότητα, αλλά και ψυχαγωγία! 

Για την ιστορία πρέπει να αναφέρουμε, ότι το αρχικό κολαστήριο των κομμουνιστών ήταν στην Ακροναυπλία, 
(το Μπούρτζι). Οι κρατούμενοι της Ακροναυπλίας, μαζί με άλλους πολλούς, μεταφέρθηκαν κάτω από ακόμα 
σκληρότερη επιτήρηση και βασανιστήρια στο Μπλοκ 15, στρατόπεδο Χαϊδαρίου. 

Οι κρατούμενοι του «Μπλοκ 15» δεν ήταν οργανωτικοί μόνο μέσα στη φυλακή, αλλά έβρισκαν τρόπους να 
επικοινωνήσουν και με τον έξω κόσμο. Κάποιοι από τους φυλακισμένους, υποχρεώνονταν να συνοδεύουν τους 
Ναζί στα ψώνια για τα μαγειρεία. Αυτοί οι κρατούμενοι μετέφεραν μηνύματα γραμμένα με αίμα πάνω σε κομματάκια 
υφάσματος και τα άφηναν στα παντοπωλεία που ψώνιζαν. Οι παντοπώλες έβαζαν μέσα στα σακούλια με τα 
τρόφιμα (ρύζια, ζάχαρη, φασόλια) αποκόμματα εφημερίδων που αφορούσαν τους φυλακισμένους. Έτσι 
μάθαιναν οι κρατούμενοι πόσοι ναζί έχουν σκοτωθεί από την αντίσταση και πόσοι από τους ίδιους, του «Μπλοκ 15», 
θα πήγαιναν την επόμενη μέρα για εκτέλεση. Έτσι λοιπόν, κάθε παραμονή εκτέλεσης όλοι τους ήταν υποψήφιοι. Δεν 
ήξεραν ποιους θα διάλεγαν οι ναζί... το βράδυ της παραμονής της εκτέλεσης τραγουδούσαν, συζητούσαν, 
αγκαλιάζονταν και εύχονταν ο έναν στον άλλο «καλό ταξίδι»... 

Αν κάποιος κρατούμενος γνώριζε γερμανικά, γινόταν ομαδάρχης και βοηθούσε στην επικοινωνία μεταξύ 
κρατουμένων και Ναζί. Ένας γερμανομαθής ήταν και ο Ναπολέων Σουκατζίδης. Ένα πρωί, οι Ναζί διάβασαν έναν 
κατάλογο διακοσίων κρατουμένων που θα εκτελούνταν, σε αντίποινα για τον θάνατο σε συμπλοκή με αντάρτες 
ενός Γερμανού Ναζί, στρατηγού στους Μολάους της Λακωνίας. Ανάμεσα στα ονόματα ήταν και το όνομα του 
Σουκατζίδη. Ο αξιωματικός τον εξαίρεσε επειδή του ήταν χρήσιμος λόγω της γλώσσας. Τότε ο Σουκατζίδης ζήτησε 
να μην μπει άλλος αγωνιστής στη θέση του και να εκτελεστούν 199. Ο αξιωματικός δεν το δέχτηκε και τότε ο 
Σουκατζίδης του είπε ότι δεν έχει άλλη επιλογή και εκτελέστηκε μαζί με τους 199 συντρόφους του. 

Από το Χαϊδάρι είχαμε τρεις 
φυλακισμένους στο «Μπλοκ 15». Τον 
Γρηγόρη Τσακλαμά που κατάφερε και 
δραπέτευσε. Τον Κώστα Χατζηγεωργίου που 
εκτελέστηκε στις 23 Μαΐου και θάφτηκε σε 
κοινό τάφο με άλλους αγωνιστές στη 
Νιτσώνα. Ο Χατζηγεωργίου όταν 
μεταφερόταν με το καμιόνι για να πάει για 
εκτέλεση, περνώντας από τη γειτονιά του 
(Αγωνιστών Στρατοπέδου Χαϊδαρίου γωνία 
με Πλαστήρα) πέταξε μια φωτογραφία του 
ανεψιού του, όπου πίσω έγραφε: «Εγώ πάω 
για εκτέλεση. Το παιδί να το βγάλετε 
Κώστα»... 

Και ο τρίτος ήταν ο Δημήτρης Βελέντζας, 
τον οποίο οι Ναζί πίστεψαν ότι τρελάθηκε, 
γιατί συστηματικά και χωρίς διακοπή 
περπατούσε σαν πιγκουΐνος. Έτσι τον 
πέταξαν έξω από το στρατόπεδο. Το 
εντυπωσιακό είναι ότι στο φόβο να μην τον 
παρακολουθούν οι Ναζί, καθώς έφευγε 
περπάτησε 2,5 χιλιόμετρα ως το κεντρικό 
Χαϊδάρι, με το περπάτημα του πιγκουΐνου, 
μέχρι τη στιγμή που αγκάλιασε την οικογένειά 
του μέσα στο σπίτι του... 



Τρέξε μανούλα όσο μπορείς - 
τρέξε για να με σώσης 
κι απ’ το Χαϊδάρι μάνα μου - 
να μ' απελευθερώσης 

Γιατ' είμαι μελλοθάνατος - 
και καταδικασμένος 
δεκαεφτάχρονο παιδί - σε 
σίδερα δεμένος 

Απ' την οδό του Σέκερη - με 
πάνε στο Χαϊδάρι 
κι ώρα την ώρα καρτερώ - το 
χάρο να με πάρη 

Να δης του Χάρου το σπαθί - 
μανούλα πώς θα φέρνει 
και τη ζωή του καθενός - 
μάνα πώς θα την πέρνει 

Και σαν με δης μάνα νεκρό - 
να πης στις άλλες μάνες 
γιατί πονέσανε κι αυτές - με 
πίκρες πιο μεγάλες 

Πως είδα κάμποσα παιδιά - 
στα σίδερα δεμένα 
με τη κατάδικη στολή - 
αδικοσκοτωμένα 

“Χαϊδάρι”, 

Μάρκος Βαμβακάρης 


(μαρτυρία ενός Χαϊδαριώτη) 


9 


















τ·ν 

, ί 

Η ιστορία μοιάζει απρόβλεπτη. Γεγονότα δείχνουν παράκαιρα. Αλλες φορές φαίνονται 
πρόωρα, σαν να έρχονται από το μέλλον, Αλλες φορές πάλι, μοιάζουν να ξυπνούν 
φαντάσματα του παρελθόντος. Προχωρούν με βηματισμό αλλόκοτο, σαν να 
οπισθοχωρούν εμπρός. Ο απολογισμός μιας ιστορικής περιόδου έχει νόημα για να 
διατυπώσει μια πιθανή έκβαση του μέλλοντος, Τουλάχιστον για τα ζητήματα της ταξικής 
πάλης, ο απολογισμός δεν μπορεί να είναι μια απλή εξιστόρηση των γεγονότων. Είναι 
αναγκαίος ο προσδιορισμός και ο διαχωρισμός του τυχαίου από το αναγκαίο, των αιτιών και 
των αποτελεσμάτων, της συνειδητής δράσης από την αυθόρμητη. Πίσω από κάθε γεγονός 
στην ταξική πάλη υπάρχει η κίνηση κοινωνικών δυνάμεων που διεκδικούν να διεκπεραιώσουν 
τον ιστορικό τους ρόλο. Στον παρόν κείμενο, γίνεται μια προσπάθεια να ανιχνευθούν οι 
κινήσεις των τάξεων στα τελευταία τέσσερα χρόνια, ή για να το πούμε διαφορετικά, μετά την 
εξέγερση του Δεκέμβρη του 2008, τον οποίο θεωρούμε ορόσημο για την ανάπτυξη της πόλης 
των καταπιεσμένων, 

Το φθινόπωρο του 2008, η είδηση της ταυτόχρονης χρεοκοπίας τριών κολοσσών του 
χρηματοπιστωτικού συστήματος, της Ρυηηγ Μαθ, της Ρτθάάγ Μαο και της ίοοπιαπ ΒγοΤΡιθγϊ, 
δημιουργεί παγκόσμιο πανικό και ελεύθερη πτώση των χρηματιστηρίων και της αγοράς. Οι 
τρεις κολοσσοί ήταν το βασικό εργαλείο για την τερατώδη πιστωτική επέκταση στον τομέα 
των ακινήτων, που γλύτωσε τον καπιταλισμό από την άβυσσο μετά το κραχ του 29. 
Ολόκληρο το ΙΝηΙκ ίαηΐκ των αστών βλέπει καθαρά ότι δεν πρόκειται για μια κυκλική περαστική 
κρίση, αλλά ότι ο κόσμος τους κλείνει ένα μεγάλο κύκλο, ξαναφέρνοντας τον τρόμο του “29 
σε ένα πολύ υψηλότερο επίπεδο. Σε λιγότερο από δύο μήνες, τον Δεκέμβρη του “08, ένα 
φαινομενικά τυχαίο γεγονός, η σφαίρα του μπάτσου που άφησε νεκρά τον Αλέξη 
Γρηγοράπουλο, προκαλεί την μεγαλύτερη εξέγερση από τον Νοέμβρη του 73, Η ένταση της 
εξέγερσης συνταράσσει τον κόσμο, από την Κίνα μέχρι την Αμερική. Είναι καταρχήν ένα 
διεθνές και όχι ένα εθνικό γεγονός και έκτοτε καταγράφεται σαν ορόσημο στην παγκόσμια 
ταξική πάλη. 

Μεγάλα γεγονότα ακολούθησαν τον Δεκέμβρη, Τεράστιες μάζες καταπιεσμένων, 
εκατοντάδες χιλιάδες, πλημμύρισαν την Αθήνα στις γενικές απεργίες της ΓΣΕΕ. Η δυναμική 
τους ξεπερνούσε την συνδικαλιστική γραφειοκρατία, βάζοντας έστω και ασυνείδητα, ζήτημα 
ανατροπής. Η αναφορά στην εξέγερση του Δεκέμβρη είναι παραπάνω από προφανής. 




Καταλήψεις δημόσιων χώρων, διαδικασίες βάσης, κινήματα από τα 
κάτω, είναι στην ημερήσια διάταξη. Ο εγκλωβισμός όμως 
τεσσάρων ανθρώπων στο φλέγόμενο κτήριο της Ματίίη, λειτουργεί 
ανασταλτικά για το κίνημα, που τελικά υποχωρεί, δίνοντας την 
θέση του στους «αγανακτισμένους». 

Ξεκινώντας από την πλατεία ϋθί 5οΙ και το Σύνταγμα, ο κόσμος 
πλημμυρίζει άλες τις Ευρωπαϊκές πλατείες ταυτόχρονα, με 
αξιοθαύμαστο συντονισμό. Η έμπνευση και η οργάνωση των 
«αγανακτισμένων», είναι στα πρότυπα της πλατείας Ταχρίρ και της 
Αιγυπτιακής εξέγερσης. Η σκιά της Αραβικής επανάστασης, που 
ξεσπά ταυτόχρονα με το κίνημα των «αγανακτισμένων», πέφτει 
βαριά στην Ευρώπη και σε όλο τον κόσμο. Η υλική βάση που βάζει 
σε κίνηση ολόκληρα κοινωνικά στρώματα ακίνητα μέχρι χθες, είναι 
το βάθεμα της κρίσης. Η χρεοκοπία χτυπά ήδη την πόρτα της 
Ελλάδας. Όμως το τεράστιο αλλά ετερογενές και πολύχρωμο 
πλήθος που γεμίζει την πλατεία Συντάγματος, είναι αδύνατο να 
εκφράσει μια καθαρή ταξική γραμμή. Το πρόγραμμα του 
κινήματος των αγανακτισμένων είναι το πρόγραμμα της 
μικροαστικής τάξης. Αμεση Δημοκρατία! Καλύτερη Δημοκρατία! 
Προτείνεται μια βελούδινη, ειρηνική ή ροζ εξέγερση για την 
μετάβαση σε ένα ακαθόριστο μέλλον. 

Από την πλατεία Συντάγματος δίνεται το έναυσμα για την 
δημιουργία δεκάδων λαϊκών συνελεύσεων σε συνοικίες και 
γειτονιές. Ανθρωποι, μέχρι χθες ανενεργοί, κινητοποιούνται με 
πρωτότυπο και δημιουργικό τρόπο, για τις πιο απροσδόκητες 
αιτίες. Κοινές δράσεις και επιτροπές ενάντια στα χαράτσια, 
επιτροπές αλληλεγγύης σε απεργιακούς αγώνες στήνονται από 
την μια στιγμή στην άλλη. Όμως την ίδια στιγμή, η ταξική 
ανομοιογένεια λειτουργεί ανασταλτικά και διαλυτικά. Η δράση για 
τα χαράτσια στην κατοικία δεν μπορεί να αγγίξει τα προβλήματα 
των αστέγων και του αποκλεισμού, που γιγαντώνονται. Δεν μπορεί 
να αγγίξει το κλείσιμο εκατοντάδων εργοστασίων και τα χιλιάδες 



λουκέτα επιχειρήσεων που πετάνε στην ανεργία ολόκληρα 
κοινωνικά στρώματα και κυρίως εργάτες. Η βίαιη καταστολή 
της πλατείας Συντάγματος από το κράτος, διέλυσε 
ταυτόχρονα τις αυταπάτες από ένα μεγάλο κομμάτι των 
λαϊκών συνελεύσεων. 

Όμως δεν κατάφερε να νικήσει το κίνημα. Αντίθετα, το 
βάθεμα της κρίσης προκαλεί όλο και μεγαλύτερους 
κοινωνικούς σπασμούς. Το κίνημα επιστρέφει με την 48ωρη 
του Οκτώβρη που γκρέμισε την έτσι κι αλλιώς σαθρή 
κυβέρνηση Παπανδρέου. Αυτή την φορά το κέντρο της 
ταξικής πάλης, έχει μετατοπιστεί και πάλι. Τα πανό των 
εργατικών οργανώσεων, των συνδικάτων και των 
συλλογικοτήτων που ήταν εξόριστα μέχρι χθες, επιστρέφουν 
στο Σύνταγμα. Η κρατική καταστολή δεν αρκεί για να 
σταματήσει το μίσος των καταπιεσμένων. Οι κουστουμάτοι 
αστοί υποκλίνονται στα ξυράφια των φασιστών και τους 
καλούν στην κυβέρνηση για να σωθούν. 

Σίγουρα ζούμε σε ενδιαφέροντες καιρούς. Στο σταυροδρό¬ 
μι των διεθνών οικονομικών και κοινωνικών αντιφάσεων. Στο 
σταυροδρόμι του χρεοκοπημένου Βορρά, της πλατείας ϋθΙ 
$οΙ με την συνεχώς δονούμενη από τις εργατικές εξεγέρσεις 
βόρεια Αφρική και την πλατεία Ταχρίρ. Στο σταυροδρόμι που 
πάντα σιγοκαίει η φωτιά του Δεκέμβρη, κρατώντας ζωντανό 
το προμήνυμα του μέλλοντος. 









Καλώς ήρθατε στο θέατρο, στο θέατρο του παραλόγου... 

Στην πιο πετυχημένη παράσταση για τα αφεντικά. Σκηνοθετούν οι τράπεζες. Πρωταγωνιστής ένας τραπεζίτης, με 
συμπρωταγωνιστές τα 3 κόμματα, απο το πασόκ της «χρυσής μεταπολίτευσης», στη νδ της φιλελεύθερης-λαϊκής 
δεξιάς, [που καμία ευθύνη δεν φέρει για ότι έχει γίνει- πάντα αντιπολίτευση ήτανε...] στο λάος που «δημοκρατικά 
πάντα», θέλει να φτιαχτούν νέα στρατόπεδα συγκέντρωσης... Στο ρόλο του κομπάρσου η αθάνατη αριστερά, που 
για χρόνια παίζει σε βουβή παράσταση. Η παράσταση έχει ξεκινήσει και παίζεται καθημερινά... στις οθόνες και όχι 
μόνο... 

Και αυτό το «όχι μόνο» είναι που μας ενδιαφέρει. Μιλάμε για κυβέρνηση εθνικής ενότητας, με πρωθυπουργό έναν 
έλληνα τραπεζίτη. Τι πιο ωμό, τι πιο πεντακάθαρο! Η λύση θα έρθει από εκεί που το πρόβλημα δημιουργήθηκε - από 
τις τράπεζες και τα κόμματα. Σε άψογη συνεργασία μεταξύ τους, δείχνουν το πραγματικό νόημα της εθνικής ενότητας. 

Και να το πούμε απλά. Οι τράπεζες, τα αφεντικά και το κράτος πρέπει να σωθούν, αυτή είναι η εθνική ενότητα. Για 
αυτό μας πιπιλίζουν κάθε μέρα το μυαλό, το εθνικό μας συμφέρον είναι ο μισθός στα 500 ευρώ, σχολεία αποθήκες 
παιδιών, δημόσια υγεία τέλος και σύνταξη, ότι περισσεύει από τους μπάτσους και το στρατό. Γιατί πάντα ζήταγε 
μπάτσους και στρατό η πατρίδα. Και δεν είναι μόνο η δεξιά που φωνάζει για αυτά, η σιωπή της θεσμικής αριστεράς 
είναι το ίδιο ένοχη, το ίδιο πατριωτική. 


Ενώ λοιπόν, η εθνική ενότητα κυριαρχεί, το κακό ξένο ΔΝΤ ήρθε. Και η αριστερά φωνάζει να φύγει το κακό δντ, και να 
γίνουν εκλογές, συντηρώντας το μύθο της εθνικής ταυτότητας. Και στο μύθο αυτό πατάνε και οι πατριωτικές φωνές 
απέναντι στους «ξένους». Δηλαδή, οι κακοί γερμανοί, γάλλοι και λοιποί, θέλουν να αγοράσουν την ελλαδίτσα και οι 
κακοί μετανάστες φταίνε για την κατάσταση. Αυτά έχουν βαλθεί να μας βάλουν στο μυαλό και τα ΜΜΕ, κάνοντας την 
βρώμικη δουλειά, δηλαδή την κρυφή πολιτική διαχείρηση της κρίσης. Πώς το καταφέρνουν αυτό; Δεν είναι και πολύ 
δύσκολο! Απλά κάνοντας αυτό που κάνουν από πάντα: παραπληροφορώντας συνειδητά. Μέχρι, πως οι εργάτες και 
τα αφεντικά τα βρήκανε και πως το ΔΝΤ θα τους χαλάσει την συμφωνία, ακούσαμε. Πέρα από αυτό κάνουν και κάτι 
άλλο. Καθημερινά μας βομβαρδίζουν με ένα σωρό άχρηστους όρους (Ρ$Ι, ερτβαάε κ.ά.) που δεν έχουν καμιά σχέση 
με την καθημερινότητά μας, με σκοπό να μην ασχοληθούμε με τα πραγματικά μας προβλήματα. Συνυπολόγισε και 
τις δημοσκοπήσεις συμπάθειας σε έναν άγνωστο μέχρι χθές τραπεζίτη. Μπουχτίσαμε εθνική ενότητα ένα πράμα. 

Και, ή θα πορευτούμε πίσω της σαν ζώα έτοιμα για σφαγή, ή θα πατήσουμε 
πάνω της και πάνω σε κάθε τι που την εκφράζει. Ο εχθρός είναι εδώ. 
Μπάτσοι, φασίστες, αφεντικά και τραπεζίτες θα φάτε τις σόλες μας... 

ΟΜ ΑΔΕI 

ΠΟΥ ΛΕΙΤΟΥΡΓΟΥΝ 
ΣΤΗΝ ΚΑΤΑΛΗΨΗ 


Στο παπουτσάδικο έχουν 
δημιουργηθεί τρεις ανοιχτές 
ομάδες εργασίας που 
καταπιάνονται με διάφορα 
θέματα, από την σκοπιά του 
μέσου που η καθεμία έχει 
επιλέξει. Η ομάδα αυτο- 
οργανωμένων μαθημάτων 
οργανώνει τα μαθήματα και 
εξερευνά την διαδικασία της 
αυτομόρφωσης και τα 
ζητήματα που εμπλέκονται με 
αυτήν, Η ομάδα προβολών 
ερευνά ζητήματα και 
θεματικές ενότητες μέσα από 
- και με αφορμή - ταινίες και 
ντοκυμαντέρ. Η ομάδα 
υποτιτλισμού και μετάφρα¬ 
σης επεξεργάζεται οτττικο- 
ακουστικό και έντυπο υλικό 
που έχει δημιουργηθεί από 
ομάδες του εξωτερικού και 
δεν έχει μεταφραστεί στην 
ελληνική γλώσσα. Οι δραστηριότητες, οι παρουσιά¬ 
σεις και οι εκδηλώσεις που οργανώνονται από τις 
ομάδες, αναρτώνται στο όίος της κατάληψης. 








